LidanRubinov/Halacha-QA huggingface dataset:
שאלה: פחדים ולחץ ממבחנים.קצת דחוף.: לכולם. אני בכיתה י"א. ובכיתה י"א יש המון מבחנים, המון בגרויות והמון לחץ. למרות שאנחנו ב"ה לקראת הסוף, אני מרגישה שאני פשוט לא מסוגלת להתמודד עם כל זה. קשה לי כ"כ לחיות ככה!! בנוסף ללחץ הזה- אני פשוט מפחדת אחרי כל בגרות מבחן שאני יוצאת ממנו. אני מתחילה לפחד: "אם שכחתי שאלה אחת" או "אם קיבלתי ציון גרוע" וכו. ואלה רק דוגמאות. הפחדים האלה גורמים לי להיות פשוט בדיכאון!! גם אם לפעמים הוא לא נראה כלפי חוץ- הוא קיים. נגיד עכשיו, אני ממש מפחדת מכל בגרויות שעשינו: תושב"ע, תנ"ך, כימיה. יש לי פשוט בחילה כשאני נזכרת בזה. אני חייבת לשנות את זה. אני כבר נואשת!! ממש אשמח אם תעזרו לי.
תשובה: חברה יקרה, קודם כל, אני רוצה לתת לך חיבוק ענק ענק, ולהבטיח לך שבסוף הכל יהיה ר! אני כל כך כל כך מבינה!! מבחנים זה באמת דבר מלחיץ, במיוחד מבחנים חשובים כמו בגרויות, בהם כל הידע וכל הלימוד שלנו במשך שנה שלמה מתנקזים לכמה שעות בהם אנחנו חייבות להיות מרוכזות. זה מלחיץ, זה קשה, ולפעמים זה גם לא הוגן. לכן, אל תלחצי מהפחד הזה. הוא טבעי. לרוב האנשים כואבת הבטן והם עצבניים לפני מבחן קשה. אבל בלי להכיר אותך, רק מלשמוע את השאלה הנבונה שלך, אני רואה כמה את חכמה ומוכשרת, ואני יכולה להיות בטוחה שאת יכולה להצליח בכל הבגרויות! ואני אומרת מניסיון, אני כבר עברתי אותם :) השאלה היא עד כמה הלחץ, וכמה הוא מפריע לך. אם את יכולה לנשום עמוק, לשתות קצת מים, לומר לעצמך כמה את טובה, ולהמשיך הלאה, נראה לי שהדרך הטובה ביותר היא להתעלם מהפחד, ולא לתת לו להשתלט עליך. תשכנעי את עצמך שאת לא פוחדת, שלא אכפת לך בכלל, וזה רק מבחן. להתייחס אל הפחד עלול להפוך אותו לאמיתי. תשכנעי את עצמך שהוא לא קיים, ואז הוא באמת לא יהיה קיים. אבל אם הפחד באמת משתק אותך, ואת מרגישה שאת מקבלת ציונים שלא באמת משקפים את כמה שלמדת, אז אולי צריך להתגבר עליו. איך? אני מציעה לך לחשוב ממה הפחד נובע, מרצון לא לאכזב את ההורים, מרצון להיות הכי טובה, אולי מפחד שלא תצליחי בחיים, מקנאה בחברות, או מכל סיבה אחרת. יכולות להיות המון המון סיבות. אם קשה לך למצוא לבד את הסיבה הייתי מציעה לך לספר על הפחד להורים, למדריכה, לאחות גדולה, או אפילו ליועצת בבית הספר. למי שאת מרגישה בנוח איתו. אין לך ממה להתבייש, זה פחד שהוא נורא נורא הגיוני. אחרי שזיהינו את המקור, כדאי לנסות לטפל בו לעומק. לפתור את הסיבה לו, וממילא גם הפחד עצמו יעבור. את תראי, זה יקרה בלי שתשימי לב, אבל זה דורש טיפול, וקצת עזרה מאנשים שאוהבים אותך אף פעם לא הזיקה. ודבר אחרון, אני יודעת שנורא קשה לך, אבל תסתכלי מסביבך, תראי כמה צרות יש בעולם. ברוך השם שאלה הקשיים שלך, שאת לא בסכנה, ושיש מסביבך אנשים שאוהבים אותך ודואגים לך. אולי ההסתכלות הזאת תעזור לך להקטין את הפחד. בהצלחה!!! יעל yaelkagam gmail.com
שאלה: מה יותר חשוב התורה או הרב שמלמד אותה: האם אני צריך לכבד מורה שלא מתיחס אלי יפה?
תשובה: לא. ואולי כדאי לומר לו בכבוד ובנימוס מה אתה מרגיש?
שאלה: כשרות: אני מסורתית ושומרת כשרות, אך הסביבה החברתית שלי לא כל כך. השאלה היא האם אני יכולה לאכול אצלן בבית, כאשר אני לא בטוחה אם הן שומרות ואם הן שומרות אז באיזה אופן. מצד אחד אם אני לא אוכל אצלן בבית אני יכולה להעליב אותן.דבר שאני לא רוצה לעשות כלל. מה ההלכה אומרת?אפשר לאכול מאכלים פרווה?
תשובה: הכי נכון להיות אמיתי. לא להסתיר ולא לזייף. אין כל הצדקה לכך שתסתירי את עמדתך (זה לא שונה ממי שהחליטה להיות צמחונית וחברותיה מבינות שמשום כך היא לא אוכלת אצלם דגים ובשר). את צריכה להיות גלויה לחלוטין. לשתף את חברותיך בדעות ובהרגשות שלך. הן צריכות לקבל אותך כפי שאת, ואם את שומרת כשרות הן צריכות לכבד זאת. אם חשוב להן שתוכלי לאכול אצלן שידאגו להביא לך אוכל כשר. באשר לשאלה שלך - מה אפשר לאכול אצל מי שאינם שומרים כשרות: אפשר לאכול מאכלים לא מעובדים: פירות וירקות וכד  (שנקנו ברשתות שיש בהם הפרשת תרומות ומעשרות וזהירות מערלה). אפשר לאכול מאכלים שנקנו מוכנים מיצרנים כשרים (לחם, עוגיות וממתקים. מעדני ומוצרי חלב כשרים, ממרחים כמו חומוס וכד  נקניק או פסטרמה כשרים. פיצוחים.). אפשר לשתות משקאות חמים בכוס זכוכית כשהמים באים מקומום חשמלי. בכל מאכל מעובד, אנחנו חוששים לערבוב טעם של בשר וחלב או אוכל אחר שאינו כשר בתוך האוכל שלפנינו.
שאלה: שיפוץ: לרבת השבוע מתחילים שיפוצים אצלי בבית ושמנו לב שהשיפוץ יימשך גם בימים של שלושת השבועות ושל תשעת הימים האם מותר להמשיך את השיפוצים בימים אלה אם התחלנו את השיפוץ לפני? מה גם שזה קצת בעיה לבקש מקבלן להפסיק את עבודתו כי זוהי פגיעה והפסד גם שלו. אשמח לתשובה מהירה ככל האפשר
תשובה: וברכת ד  אפשר. להשתדל בתשעת הימים למעט (בודאי בט  באב אין לעבוד). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: רשת: יש לי רשת מי ברזל. אני יכול להכין בה תה בטיולים?
תשובה: תלוי מה צפיפות של החורים. אם היא 70 מ"ש או יותר אזי מותר, אבל אם היא פחות אז לא. מידה מ"ש היא מידה של מספר חורים של שורה אחת לאורך של 2.54 כ"מ.
שאלה: ויטמינים - מי זהב קולואידים: יש תוסף מזון הנקרא "מי זהב קולואידים" (לא כסף) שזה בעצם חלקיקים מיקרוסקופים של זהב שצפים בתוך מים מזוקקים. שאלתי את היצרן בחו"ל והוא אמר שאין לו כשרות אך זה מיוצר אך ורק ע"י זהב, ומים מזוקקים על ידי תהליך כלשהו כנראה חשמלי ללא תוספת כל חומר אחר אינני יודע מה הטעם של המוצר אך אני יכול לשאול. האם יש לחשוש כאן לכשרות? נועד לשתייה. ממחקרים שעשו נראה שזה יכול לעזור בעייפות ובשיפור הריכוז רפאל
תשובה: ניסיתי לברר מאיזה חומרי הגלם המי זהב עשויים כדי לאמת את מה שאמר לך היצרן ולא עלה בידי. אם זה נכון שאין שום תוספות אלא רק מה שציינת כלומר מים וזהב אז אין בזה בעיית כשרות.
שאלה: צום י"ז בתמוז: אני יוצאת לחופשה שנקבעה מראש החל מיום ראשון הקרוב ועד יום רביעי. ביום שלישי חל כאמור צום 17 בתמוז. האם עלי לבטל את החופשה (בתוספת קנס כספי)? או שמא יש דרך שבכל זאת אוכל להעביר את הצום (אישית אני לא צמה משום שאני אחרי לידה) עם הילדים במלון? איזה פעילויות אוכל כן לעשות איתם? אורנית
תשובה: לך. אינני רואה בעיה לשהות בצום י"ז בתמוז במלון. אינני יודע באיזה גיל ילדייך, ואינני יודע מה היית עושה איתם בבית ביום הצום. את יכולה לחשוב על הפעלות כאלה ואחרות של ילדייך בחדר  לובי: יש בערוץ "מאיר" תוכניות לילדים, ניתן לספר סיפורים הקשורים ליום ולתקופה בלוח השנה, ניתן לבקר באתרי נוף או אתרים היסטוריים בסביבת המלון, ובכלל- כשאת אינך צריכה להיות עסוקה בעבודות הבית השוטפות, בגלל השהות במלון, יש לך יותר זמן איכות עם הילדים, ואין ב"זמן איכות" עם הילדים בעיה בי"ז בתמוז.
שאלה: לחיות2: לך על תשובתך, אבל עדיין לא הבנתי למה חובה לחיות?
תשובה: ב"ה, אף אחד לא מחייב את האדם לחיות - זה טבע שה  טבע באדם שהוא ירצה לחיות ויעשה הכל כדי ללהשר בחיים ולהציל את עצמו, כמובן שיש קומה נוספת על ההרגשה הטיבעית, נשמה שנתתי בך - החיה אותה (תענית כב) עיין כאן עוד מקורות: דני ארגמן
שאלה: מעשר כספים: אני פעילה בתנועה שמטרתה להוריד את רמת העוני בישראל על ידי שינוי מדיניות. אנחנו פועלים הרבה להכרה בצורך בשינוי השיטה הכלכלית (המוניטרית ליתר דיוק) על פיה פועלת המדינה. אין לי ספק שכאשר נצליח נראה פה ירידה דרסטית ביוקר המחיה, בפערים החברתיים ושיפור בעוד מגוון תחומים הנפגעים כיום מן השיטה הקיימת. שאלתי היא: אנחנו פועלים ללא תרומות כרגע וללא תקציב, גם מסיבות אידיאלוגיות. אך לעיתים קורה שאנו נזקקים לכספים על מנת לתפעל את הפעילות השוטפת. האם אני יכולה לתרום את כספי המעשר שלי לפעילות? (למיטב הבנתי אלו כספים שהולכים למטרה חשובה אפילו יותר מאשר אוכל למשפחה נזקקת - הם אמורים לגרום שלא תהיינה משפחות נזקקות כלל.) יעל
תשובה: ב"ה, מעשר כספים זה לעניים, וכאן זה מצב עקיף וגם מסופק. לכן לתת לעניים. דני ארגמן
שאלה: היחס של הראי  ה לרבי נחמן: רציתי לדעת האם הרב אברהם יצחק הכהן קוק זצ"ל סבר וביסס את משנתו ושאב גם מתורתו של רבי נחמן זצ"ל כי ראיתי שיש פיסקאות דומות אחרי עיונם?
תשובה: אני ממעט לתת לשאלות מסוג זה חשיבות. הרב קוק הכיר כמעט את כל כתבי הוגי הדעות אשר היו לפניו, יהודים ולא יהודים. ובתורתו יש סינטזה מופלאה, הוא שאב חוכמה ודעת כמעט מכולם, את תוכם אכל,את קליפתם זרק. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: לימוד תורה: לרב! אני בוגר ישיבה,שכיום לומד באוניברסיטה. לאחרונה התעוררה בי תהיה לגבי לימוד תורה כפי שמתבצע כיום: לעניות דעתי, מטרת התורה היא לזכך את נפשו של האדם, ולהפוך אותו לרוחני יותר עקב קיום רצון ה. כיום, לימוד התורה בכלל, ועולם ההלכה בפרט כמעט ולא לוקח בחשבון את רצון ה.הנאמנות היא להלכה-מושג די אמורפי. כמו כן, לימוד התורה כיום מתבצע בעיקר בלימוד גמרא.ניחא והיו מתמקדים במצוות מעשיות, שדרכם מתבצע רצון ה כפי שהוא בתורה, בפועל לומדים סוגיות כמעט פילוסופיות (במובן הלא פרקטי), ועליהם לומדים ספרי אחרונים שכלל לא ברור לי מה מטרתם (חידושים על הש ס וכו ). לשם הקצנה אדגים זאת:האם לימוד קהילות יעקב על הש ס יקרב אותי איך שהוא לעבודת ה? שאלה נוספת: האם אדם טוב שמלא מקיים מצוות תורניות, אך הוא עוזר לזולת, לא מרכל וכו, אינו עדיף על אדם דתי, שכועס, מקלל, ומתנהג בצורה שאינה נוחה לבריות-אך לומד תורה וכו? שאלה אחרונה: האם לדעתך יישאר ערך כלשהוא לרבנות הראשית אחרי קרבות פוליטיים מגעילים כאלו? איך אוכל לציית לפסק הלכה של אדם שמונה עקב היותו מקורב לאדם זה או אחר? זה כמו לפסוק לפי פקיד השומה של מס הכנסה. סליחה אם כתבתי מבולגן. מראש!
תשובה: כדי שאוכל לענות על דבריך אנחנו צריכים לעבור קודם כל תהליך של דיוק. אני צריך לדייק את דבריך, לנסות להבין בדיוק מה כתבת, ובד בבד גם לומר שחלק מההנחות שלך כפי שהבנתי אותן   נראות לי ניתנות לקביעה אחרת. אנסה לעשות זאת בקיצור. א. אינני חושב שיהיה זה נכון להגדיר מטרה אחת של תלמוד התורה, שהיא "לזכך את נפשו של האדם, ולהפוך אותו לרוחני יותר עקב קיום רצון ה ". לתלמוד תורה יש כל כך הרבה מטרות, וזו אך מטרה אחת בלבד. לדוגמה: ידיעת דבר ד  היא מטרה בפני עצמה, כיוון שהתורה היא למעשה המפגש היחיד שיש לנו עם דבר ד   יש כמובן עוד הרבה מטרות, ולאור זה יש לבחון את תלמוד תורה. ב. אינני מבין איך אתה יכול לומר ש"כיום, לימוד התורה בכלל, ועולם ההלכה בפרט כמעט ולא לוקח בחשבון את רצון ה.הנאמנות היא להלכה-מושג די אמורפי". לא הבנתי מדוע לדעתך הוא לא לוקח בחשבון את רצון ד, ומדוע אתה טוען כי הנאמנות להלכה היא די אמורפית. ג. לא ברור לי למה אתה מבקר את מה שלומדים היום בגמרא. אפילו אם נניח שהמטרה של תלמוד תורה היא כפי שכתבת   זכוך נפשו של האדם   למה לדעתך זיכוך זה מתרחש דווקא במצוות מעשיות, ולא בהזדככות בלימוד רחב של כל המשמעויות של תורה, על כל רבדיה. למה דווקא פרקטיקה מובילה לזיכוך נפשות? ד. מטרת לימוד הראשונים והאחרונים היא להבין טוב יותר את דבר ד, ולקבל תשובות לשאלות שלמדנו. ה. כאמור לעיל, לימוד קהילות יעקב לא חייב לקרב אותך איכשהו לעבודת ד, בשל העובדה שההתקרבות לעבודת ד  היא אך אחת המטרות של תלמוד תורה, ולא היחידה. לאמור: גם אם קהילות יעקב לא מקרב אותך מאומה לעבודת ד    יש בו חשיבות לצורך ידיעת דבר ד  וכדו. לאמתו של דבר אני סובר כי הוא גם מקרב אותך לעבודת ד, כי ככל שאתה יודע את תורתו ברוחב המלא שלה   אתה מתקרב יותר. ו. למה אני צריך לבחור בין "אדם טוב שמלא מקיים מצוות תורניות, אך הוא עוזר לזולת, לא מרכל וכו " ובין "אדם דתי, שכועס, מקלל, ומתנהג בצורה שאינה נוחה לבריות-אך לומד תורה וכו "? לו הייתי צריך לבחור הייתי בוחר באדם הראשון (לאור הדברים המובהקים של הנביאים), אולם איני חושב שיש צורך לבחור, וראוי להיות אדם המתקדם ומתקן עצמו בשני ההיבטים שציינת: במידות הטובות ובתלמוד התורה. אין לי עניין לעסוק במסגרת השאלות החשובות שלך במאבק על הרבנות הראשית. אם עוד תרצה לעסוק בכך   שלח שאלה בנפרד. ויישר כוח
שאלה: דעות פוליטיות: אני נער בגיל 17.מגיל הבר מצווה התחלתי בתהליך של חזרה בתשובה. כמובן הנחת תפילין בכל יום,תפילות שחרית מנחה וערבית(אמנם לא באופן קבוע),קריאת שמע של המיטה בכל לילה(בשנה וחצי האחרונות), חבישת כיפה ולבישת ציצית(בשנה האחרונה,מאז שסבתי עליה ה נפטרה). בשנים האחרונות התחלתי בתהליך של גיבוש דעות פוליטיות,כמו שרבים בגילי עושים זאת. בנוסף,אני בן אדם שמאוד אוהב ספורט ומזוהה,כמו גם משפחתי מזה דורות(משפחתי היא מסורתית) מהיום שאני זוכר את עצמי כאוהד קבוצה(גם בכדורגל וגם בכדורסל),שמיום הקמתה מוכרת כקבוצה שמאלנית ומזוהה עם ערכי הקומוניזם והסוציאליזם,שרוב אוהדיה שמאלניים. בהתאם לכך,אני כאוהד הקבוצה מאוד מזוהה עם ערכי הקומוניזם ונוטה בדעותיי הפוליטיות שמאלה(כמו גם משפחתי). לעתים אף יוצא לי במשחקי הקבוצה שבהם אני נמצא להניף דגלים עם סמלי הקומוניזם והאנרכיזם. ועכשיו לשאלה-האם מבחינה הלכתית,מותר לי כאדם מאמין להיות מזוהה עם ערכי הקומוניזם(והסוציאליזם) ולנטות בדעותיי הפוליטיות שמאלה? :)
תשובה: ברוך הבא. בוודאי. וכמו בכל עמדה פוליטית (גם ימנית, גם "מרכזית" (אם יש דבר כזה)) לבחון באופן מתמיד את עמדותיך מול עולמך הרוחני, המוסרי וכדו.
שאלה: בית: שמי חיים, הבכור בבית, יש לי אח בשם אלי, בן 25 אני אקצר ואגיד שהוא ממש לא מכבד הורים. ההורים, בעיניו פרימטיביים, ולא שומע להם ואפילו מרים את הקול על אמא שלי, ולעיתים רחוקות גם מרים יד. אנחנו דתיים בבת-ים והוא פחות. אין לי כל גישה אליו. כמו שכתבתי בנושא, זה קשור ל בית, המצב יכול להביא למתח תמידי בבית ולאווירה לא נעימה. המצב מאוד קשה וכאילו אין עם לדבר. שכחתי להוסיף, שאנחנו 6 ילדים שגרים עם האמא, האבא לא בתמונה בכלל. והוא בטוח לא יכול לעזור. כל עצה כל טיפ יתקבל בשמחה.
תשובה: כואב מאוד לקרוא את מה שאתה כותב. האם אתה יכול לנסות ולהדריך אותי באיזו סוג של עזרה אתה תולה את מבטחך? אם אדע את הכיוון - אולי אוכל להפנות למקום בו יש עזרה מקצועית.
שאלה: קשר עם נשים: אני כרגע לא עובד, ברוך השם אני מסוגל להשיג עבודה אבל הנה הקושיה: התחזקתי בחודשים האחרונים, העיניים נפקחו, אפילו למדתי כימיה ופיזיקה לצורך בדיקה שאני לא משקר לעצמי, מכיוון שאני לא רוצה לבזבז את החיים האמיתיים שלי וחס וחלילה לחיות חיים שקריים. ולמרות זאת קשה, מעציב כמה שלפעמים! קשה, כאילו שכל מה שלמדתי נשכח. אני כבר ברוך השם חודשיים לא חטאתי בחטא הברית, אך אני מפחד שאם אני אצא לשוק העבודה-הדבר יפתה אותי מאוד. כבוד הרב, אני מרגיש שאני מפסיד כל כך הרבה תענוגות שלא הספקתי לחוות במלואם בחיי החילוניים, אני מסתכל על החברים החילוניים שלי ואני מפחד, מפחד שאני משלה את עצמי ואולי הכל איזה שקר אחד גדול וחס ו ואין ה -שאם כן, אני עדיין חושב שדרך התורה היא כל כך טובה, ואם העולם ימשיך בדרך הנוכחית חסרת המעצורים ללא מטרה וללא מוסר חזק הוא יפול. אבל! אני מודע לכך שיש חוקים, אך אפילו יעקוב אבינו אם אינני טועה "בא" אל לאה ואל רחל(אומנם לא בזמן הנידה) אך זה לא שהם היו נשואים לפי הבנתי את הפסוקים. יש איסור מהתורה להיות עם אישה שלא בנישואין? ואם כן, איך יעקוב אבינו (לפי הבנתי) היה עם לאה ורחל?
תשובה: אולי הדבר הנכון ביותר לעשות הוא לרדת מהנסיון לפתור את כל הבעיות, ואת כל האתגרים העומדים בפניך   בבת אחת? אולי יהיה נכון ללכת צעד אחר צעד. אתה מתקדם. למדת. אתה מסוגל לעבודה   תעבוד. אם הדבר יפתה אותך   תתגבר. אם תיפול   תקום שוב. לא מדובר כאן במהפכה טוטאלית שפותרת את כל הבעיה, אלא בהליכה קדימה, קמעא קמעא. זו נראית לי הדרך הטובה ביותר עבורך. הבחירה להיות אדם מאמין מביאה בכנפיה שתי תוצאות. אנחנו מוותרים על חלק מתענוגות החיים. אנחנו עושים זאת גם בשל העובדה שזה תנאי הכרחי לטפס לחיי קדושה וטהרה, וגם בשל העובדה שאנחנו מגלים כי חלק מהדברים הנקראים "תענוגות החיים" הם למעשה השחתה. בכל מקרה, זה המחיר. והתוצאה השניה היא מה שאנחנו משיגים כתוצאה מבחירה זו. חיים של קודש  חיים של טהרה. יעקב בא על רחל ולאה לאחר נישואיו להם.
שאלה: תורה קדמה לעולם: רשום בגמרא מסכת פסחים נד. : אמר רבי עקיבא שבעה דברים קדמו לעולם ואלו הן תורה וכו. השאלה היא: אם תורה קדמה לעולם.כמו גם שכתוב בזוהר אסתכל קודשא בריך הוא באורייתא וברא עלמא.יוצא מכאן שלקורח ובלק בן ציפור ובלעם הרשע וכו.לא הייתה זכות בחירה.הרי נכתב להם לפני שהם נבראו בכלל שהם יהיו רשעים וכו.רשום בתורה על מחלוקת קורח עוד לפני שהוא נברא.וזה לכא סותר את מה שכתוב "ראה נתתי לפניך.ובחרת בחיים." אשמח לתשובה.
תשובה: זו שאלה כבדה, ויש לה תשובות שונות. נראה לי כי הפשוטה והישרה ביניהם היא הצורך לברר למה הכוונה במילה "תורה". אתה מניח בשאלה כי כשאומרים "תורה" מתכוונים לכל התורה, אות אחר אות, ממה שכתוב בתורה שלנו היום. ואילו אני מבין שאין זה מחויב כלל, אלא שח נוקטים במילה תורה לחלק המצוותי של התורה, כגון עשרת הדיברות, פרשת משפטים, אולי קורבנות וכדו. וממילא נפלה השאלה. ויישר כוח
שאלה: מדוע מיסים לא יכולים להחשב כמעשר כספים לעניים?: שאלתי הינה כדקלמן: מדוע לא מחשיבים את המיסים שמשלמים העשירים ואנשי מעמד הביניים למדינה בתור מעשר עניים? שהרי המיסים דואגים לעני לבריאות לחינוך ולרווחתו. כעת אציג מספר טיעונים שיש כנגד המיסים בתור מעשר ואנסה להתנגד להם, בכדי שתציג לי טיעונים שישכנעו אותי שלא נתקלתי בהם, או שפשוט תפריך את טיעון הנגד שלי. טיעון שעלול לבוא כנגד המיסים הוא שגם עניים משלמים מיסים. והרי תשובתי היא שאמנם העני משלם מס הכנסה, אך התמורה שהוא מקבל מכלל המיסים הינה עצומה ובעצם מעלימה כליל את המס שהוא שילם כאשר מוענק לעני: רווחה, בריאות, חינוך ועוד. ובעצם מוענקים לו את כל הדברים שהצדקה אמורה להעניק לו. טיעון נוסף שעלול לבוא כנגד המיסים בתור מעשר הינו הטיעון שלמרות המיסים עדיין ישנם עניים, וכנגד טיעון זה אני טוען כי:1. במדינת ישראל אין סיפורים רבים על עניים שמתו מהיותם עניים, כלומר, מרעב, חוץ ממקרים בודדים מאוד שלא יכולים להעיד על הכלל 2. צריך להשלים עם זה שלפחות עד ביאת המשיח, לא יתכן מצב בו לא יהיו עניים בכלל! רדיפת האנושות למצב אוטופי בו אין בכלל עניים הולידה עמה שיטות כלכלה איומות כמו הקומוניזם והסוציאליזם שלא רק שלא הוציאו את העניים ממעגל העוני, אלא גם הכניסו את העשירים ואנשי מעמד הביניים למעגל העוני! כך שצריך להשלים עם המצב שישנם עניים ושצדקה לא אמורה להוציאם מהעוני, אלא אמורה לתת להם אויר למחיה, דבר אשר המיסים בהחלט נותנים לעניי המדינה 3. צריך לזכור שבשל קיום המיסים, מוענק חינוך לכל ילד בישראל, מה שאומר שלכל ילד יש אפשרות ללמוד ובסופו של דבר להגיע למקצוע שבו אותו ילד יעבוד בעתיד. כלומר, כיום עני איננו בדיוק אותו עני מסכן שתואר בידי ח כעני שלא שפר עליו המזל, עני כיום הוא יותר אדם שברוב המקרים (אני לא מדבר על מקרים שמבחינת אחוזים קטן מאוד מספרם, ואלו הם אנשים שבאמת לא שפר עליהם המזל, כגון אנשים חולים או פצועים וכו ) עני באשמתו, מה גם שאחוז רב מאוד בקרב העניים הינו מובטל, ולא בשל מזל לקוי, אלא בשל עידוד שיש כיום מצד המדינה לבטלנות. כלומר עני באשמתו הוא בעצם, אני לא רוצה לומר רשע כי מי מינה אותי לשופט אבל, הוא ללא ספק לא אותו עני שח דיברו עליו שהוא צריך לקבל את הצדקה, משום שכיום ברוך השם יש מקומות עבודה לרבים בישראל, שיכולים להעסיק במשכורת מכובדת כמעט כל אחד בקרב העם. טענה נוספת שיכולה לבוא כנגד המיסים בתור מעשר היא הטענה כי אדם מחוייב לשלם מיסים, וכי הוא לא באמת נותן את המס, אבל אני טוען כי הצדקה עצמה היא מצווה, כלומר אדם מחוייב לעשותה, כך שבעצם אין היא באמת דבר ספונטני שבא מן האדם, ובעצם אדם שתורם לצדקה בלב שלם זה כמו אדם שמשלם מיסים בלב שלם. טענה נוספת שאני מעלה בתור טיעון בעד המיסים בתור מעשר הינה השאלה הנפוצה כיצד לדעת מהי הצדקה שצריך לתת? והרי המיסים מתרכזים בידי טובי ומובחרי הכלכלנים ונבחרי העם שבארץ שידעו לאן לנווט נכונה את הכסף. מקווה שהבהרתי את עצמי כהלכה ואני מקווה שתאיר את עיניי לטיעונים נגד המיסים בתור צדקה, בין אם תציג לי טיעונים נוספים ובין אם תפריך את טיעוניי. לך על הזמן שהשקעת בשאלה זו!
תשובה: בתשובות רבות כתבתי כי במצב כלכלי שאינו מאפשר לאדם להפריש את מלא מעשר הכספים - הוא יכול לחשב את האחוז שיש בתקציב לנושאים חברתיים (בערך 7, תלוי איך סופרים) ממס ההכנסה שלו כמעשר כספים, מהנימוקים שכתבת.
שאלה: חלום מפחיד: בוקר טוב כבוד הרב. חלמתי חלום ממש ממש מפחידדדד קמתי בגללו ב 4 בבוקר אני נשואה עם ילד בן 3 חודשים שיהיה בריא. החלום היה שחלמתי שהתינוק שלי מת!!! זה היה כל כך אמיתי ומפחיד הוא ישן עם ההורים שלי הילד ואני ובעלי היינו בחדר אחר והבייביסנס מצלצל ומצלצל ואף אחד לא שומע הוא ישן עם ההורים שלי פתאום בעלי קם בריצה לחדר והוא שומע אותו בוכהההה ונחנק ועד שהגענו הוא כבר היה חסר חיים עשינו לו החייאה ולא עזר זה היה כל כך אמיתי ממש מפחיד מה אומר החלום. אנחנו אנשים עובדים ואני בעיקר עם ילדים תענה לי בדחיפות
תשובה: ראשית אני מבקש לחזק אותך. אני מציע כי תפעלי ברוח זו: והרבה שמחה
שאלה: תפילה: לרב האם מותר לדבר לפני תפילת שחרית לפי הספרדים? ב מראש
תשובה: הדבר תלוי בשאלה על מה מדברים. אם מדברים דברי תורה, אם מדברים דברי הכנה לתפילה, אם מדברים דברים שצריך לדבר - מותר. ואם עוסקים בענייני עסקיים וכדו  - לא.
שאלה: ימי בין המצרים: אני ועוד חברה רוצות לצאת לנופש אך המחירים מאוד גבוהים חוץ מהימים שבין המצרים. לכן ברצוני לדעת האם אפשר לצאת לנופש בימים אלו? והאם יהי מותר לנו להיכנס לים ולברכה או שעדיף לא לצאת בימים אלו בכלל.
תשובה: וברכת ד  בין ר"ח ותשעה באב, אין להכנס לים, גם במסגרת נופש. בתשעת הימים אפשר לצאת לנופש אבל ללא אכילת בשר ויין וללא שמחה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אינטרנט: אני נופל כל הזמן לאתרים ואמא שלי לא מעונינת להוציא כסף על אינטרנט מסונן מה עליי לעשות? האם ד יסלח לי על זה מתישהו?
תשובה: וברכת ד  השאלה איננה מה ד  עושה, השאלה מה אתה עושה. כיצד תתקן את מחשבותיך. ועל כך אתה צריך תשובה, לא כלפי הקב"ה. על כן למד היטב דינים אלו וכיצד להתמודד עם הבעיה. אולי כדאי להפסיק עם המחשב והאינטרנט לתקופת מה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מסירת בגדים ושלושת השבועות: 1.האם מותר לי לתת לאחותי חולצות באורכים שאני לא לובשת ובצבעים שאני לא לובשת והיא כן? והאם מותר לתת בגדים כאלו לצדקה? 2.אילו דברים אסור לעשות בשלושת השבועות? וכיצד זה לא מתנגש אם כך שימים עצובים אלו הם בחופש הגדול בתקופה של קייטנות שבה עושים פעילויות שמחות וכיפיות? ב מראש!!!
תשובה: פשוט שאין לתת למישהו אמצעים וכלים כאשר ברור שישתמש בהם לחטוא. אבל אפשר להשתמש בבגדים קצרים מעל בגדים אחרים - ארוכים יותר. לכן אם את יודע שאחותך תלבש בגדים בדרך לא צנועה - אל תמסרי לה אותם. אבל אם את מוסרת לצדקה אפשר שהמקבלים ישתמשו בכך בדרך כשרה וצנועה - לכן אפשר למסור. עייני גם בתשובה להלן ובדיון שיש בתגובות אליה באשר לשלשת השבועות - יש הבדל בימים שעד ר"ח אב ובין הימים שאחריו. להלן ציטוט מתוך שעורים של הרב אליעזר מלמד: "אולם להלכה אין בזה איסור, מפני שמה שאמרו ח למעט בשמחה הוא מראש חודש אב, אבל לפני כן אין איסור לעשות דברים שיש בהם הנאה ותענוג, ורק מאירועי שמחה מיוחדים יש להימנע, כגון מקיום מסיבות, קונצרטים וריקודים. לפיכך, מותר לטייל, לרחוץ ולנפוש בבית מלון עד סוף חודש תמוז. ולגבי החשש מדברים שיש בהם סכנה, אין מדובר בחשש כזה שבעטיו צריך לבטל טיולים וכדומה. ובאמת כל השנה צריך להיזהר מעשיית מעשים מסוכנים, ובימים אלו ראוי לנקוט במשנה זהירות." עייני בהרחבה
שאלה: האם עלי להתערב: בתי בת 23 בוגרת אולפנא. הייתה נשואה שנתיים ולפני כ שנתיים התגרשה בעקבות התעללות שעברה ולאחר פגישות עם יועצת זוגית חרדית שאמרה לבתי לעזוב את הבית התגרשה. כיום היא מנהלת אורח חיים דתי. לומדת במכללה דתית ונראית מאושרת. היא הכירה בחור שהיגיע לארץ במזגרת "תגלית " ללא שום ידע ומושג ביהדות. למיטב ידיעתי אמו שהיא בת לניצולי שואה גם לא ידעה על יהדותה, כי אמא הסבתא) הסתירה זאת כי חששה לחייהם. אמו נישאה לגוי והחינוך שקיבל היה בהתאם. הסיור של "תגלית " גרם לו לשוב לארץ בגיל 27 לחצי שנה. שהתארך לשנה וחצי בתקוופה שחזר לארץ במהלך השנה וחצי נוצרה בינהם ידידות עמוקה הוא למד הרבה על יהדות התחיל לשמור כשרות והפריד בין בשר וחלב. ועוד. בתי ניסתה לנתק את הקשר ממנו מספר פעמים, בעקבות שיחות שלי איתה על הפערים בינהם, אולם שמעתי ששוב נוצר בינהם קשר אני הבנתי שהיא חוששת מתגובתינו על הקשר או אולי חוששת מכשלון נוסף בגלל הפערים. יחד עם זאת אני יודעת ושומעת מידידים משותפים שהוא מאוד אוהב אותה מכבד אותה ומתנהג בצורה מדהימה, וגם היא אוהבת אותו מאוד, וגם בעיני הוא מאוד מצא חן,.בעוד כחודש הוא חוזר לארה"ב, והייתי בטוחה שהקשר יסתיים, אולם אני שומעת מבתי שהיא רוצה לנסוע לטיול בארה"ב. אינני יודעת איך להגיב כדי לא לקלקל את היחסים הנהדרים בינינו.האם למנוע ממנה את הנסיעה יחד עם זאת היא כבר לא ילדה. ואיננה מתגוררת בבית ואני בטוחה וסומכת עליה שהיא יודעת כיצד לנהוג אולם כנראה שההחלטה קשה מאוד.
תשובה: ב"ה, חושבני שהתערבות היא לא התגובה הנכונה, אלא ליווי התענינות שמירה על ערוץ תקשורת, היא צריכה להרגיש בטוח לשתף לספר לך הכל ואף להתיעץ איתך. אם תפעילי סמכות במצב זה יהיו הפסדים וחבל. יתכן שהיא צמאה לקשר מכבד ומוכנה לחצות את האוקינוס כדי למצא אותו,מצד שני דוקא בגלל העבר הקשה היא צריכה תמיכה לצעדים כאלה מבלי שתכשל שוב, ובזה את יכולה לעזור לה בזהירות. דני ארגמן
שאלה: עבודה חדשה בתשעת הימים: האם יש בעיה להתחיל לעבוד במקום עבודה חדש בתשעת הימים? במקרה והמעסיק החדש לוחץ מאוד? בנוסף, אם יש צורך לקבל רכב ליסינג לצורך הגעה לעבודה, האם יש בעיה לעשות זאת בימים אלו?(הרכב לא בבעלותי אלא בשימושי)
תשובה: וברכת ד  שני הדברים מותרים. עדיף אם אפשר לפני ר"ח או לאחר ט  באב, אבל אם אין אפשרות אפשר להקל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דור המסכים: כבוד הרב, אני בת 17 וחצי, ובזמן האחרון תהיתי לגבי "דור המסכים". אני מאמינה שהקב"ה נתן לנו את האפשרות להשתמש במוח שלנו, להעזר בטכנולוגיה ולקדם את חיינו. האם יש דבר רע בכך שיש לי פלאפון מסוג סמארט-פון? האם יש בעיה בשימוש באפליקציות נקיות? אני לא רואה סרטים בפלאפון ואני לא גולשת באתרים, אני נעזרת באינטרנט כדי לשמוע שירים ביוטיוב, לבדוק אוטובוסים ורכבות. מצד אחד, אני מאוד רוצה לעשות את רצון הקב"ה. מצד שני, הקב"ה נתן לנו את הפלאפונים והאינטרנט וכו. איך להשתמש במידה נכונה? אולי לא להשתמש כלל הפלאפון מסוג סמארט-פון?
תשובה: לך. למה לא להשתמש במכשירים המתוחכמים? אין בשימוש נכון ונבון שום בעיה. כשלמדתי תורה אצל הפרופ  נחמה לייבוביץ,, סיפרה כמה פעמים כי בזמנו יצאו פשקווילים נגד בית ספר מסוים בירושלים, מן ה"מודרנים" בזמנו, על כך ש"כותבים בו בגיר לבן על לוח שחור, ומצלצלים בפעמון ( גלאג  בלע"ז) רחמנא ליצלן". אני מותח קו בין שני הדברים. נכון, במכשירים הסלולאריים החכמים יש זמינות לכשלונות גדולים, אך כמו שאמרתי קודם, בשימוש נכון ונבון אין בעיה.
שאלה: כיפור קטן: כבוד הרב, שמעתי על מנהג יפה לצום בראשי חודשים ולעשות "כיפור קטן". רציתי לדעת מה מקורו ומה עלי לעשות כדי לקיים אותו כראוי.
תשובה: יום כיפור קטן מציינים בערב ר"ח ולא בר"ח. לגבי הפרטים - עיין
שאלה: שירים באנגלית: כבוד הרב, כבר במשך 4 שנים, נמנעתי מלשמוע שירים בלעז מתוך אהבה לשירים ישראליים ועבריים. בשנה האחרונה, התחלתי לשמוע שירים בלעז, אני מבינה את המילים ואני בוחרת מה לשמוע ומה לא. רציתי לדעת מה רע (ואולי אין רע) בשמיעת שירים לועזיים.
תשובה: שירים לא נבדקים לפי השפה - כל השירים יכולים להיות כשרים בכל השפות. הערך של השיר נבדק בנושא ובמילים של השיר - בכל שפה שהיא. עדיף שיר לועזי תמים על פני שיר עברי שיש בו כיעור ודופי. כיום יש גם סוגי מוזיקה מאוד גופניים - אפשר שיש בהם משהו שמעורר יצריות ויש להיות ערים לכך. ועייני גם
שאלה: הפעלת מדיח כלים בשבת: האם מותר להשתמש בשעון-שבת או טיימר מובנה במדיח כלים כדי שכלים ששמים אחרי הארוחה יושתפו באמצע הלילה? ובשעון-שבת (שלא בטיימר) אפשר לתכנת שפעולת ההדחה תחזור על עצמה גם למחרת בצהריים. האם מותר לעשות זאת?
תשובה: כפי שתראה בתשובות שלהלן יש מחמירים ויש מקילים. אף לדעת המקילים יש לבצע שינוי במנגנון שגורם לניתוק החשמל כאשר הדלת של המדיח פתוחה. עיין היטב בתשובה של מכון צומת תנאים הכרחיים, כגון הסבון ושימוש נוסף בשבת. דעה מחמירה ואוסרת לחלוטין בשבת, מקילה בדוחק ביום טוב